«Arsenal» hujumchisi Aleksis Sanches «Pari Sen-Jyermen»ga o‘tmoqchi. Ispaniyaning As nashri Fransiyadagi RTL teleradiokompaniyasiga asoslanib xabar berishicha, 28 yoshli futbolchi Parijga kelgan va muzokara boshlagan. Ayni vaqtda Sanchesga «Manchester Siti» tomonidan ham qiziqish mavjud, ammo londonliklar klubi bosh murabbiyi Arsen Venger uni chempionatdagi raqibga sotmoqchi emas. Chililik ushbu futbolchining «Arsenal» bilan shartnomasi 2018 yil yoziga qadar tuzilgan. Futbolchi tvitterida ham Parijda ekanini bildirib qo‘ygan.